CELEX: 62011CN0537
Language: da
Date: 2011-10-21 00:00:00
Title: Sag C-537/11: Anmodning om præjudiciel afgørelse indgivet af Tribunale di Genova (Italien) den 21. oktober 2011 — Mattia Manzi og Compagnia Naviera Orchestra mod Capitaneria di Porto di Genova

17.12.2011   
            
            
               DA
            
            
               Den Europæiske Unions Tidende
            
            
               C 370/20
            
         Anmodning om præjudiciel afgørelse indgivet af Tribunale di Genova (Italien) den 21. oktober 2011 — Mattia Manzi og Compagnia Naviera Orchestra mod Capitaneria di Porto di Genova
   (Sag C-537/11)
   2011/C 370/32
   Processprog: italiensk
   
      Den forelæggende ret
   
   Tribunale di Genova
   
      Parter i hovedsagen
   
   
      Sagsøger: Mattia Manzi og Compagnia Naviera Orchestra
   
      Sagsøgt: Capitaneria di Porto di Genova
   
      Præjudicielle spørgsmål
   
   
               1)
            
            
               Skal artikel 4 i direktiv 1999/32/EF (1) som affattet i direktiv 2005/33/EF (2) og på grundlag af bilag VI til Marpol-konventionens ikrafttræden, under hensyntagen til det internationale princip om god tro og princippet om loyalt samarbejde mellem Fællesskabet og medlemsstaterne, fortolkes således, at den i denne artikel angivne grænseværdi på 1,5 vægtprocent for svovlindholdet i skibsbrændstoffer ikke finder anvendelse på fartøjer, som fører en stats flag, som ikke er medlem af EU, men som er part i Marpol-konventionen (73/78) når de befinder sig i en medlemsstats havn, som ligeledes er part i bilag VI til Marpol-konventionen (73/78)?
            
         
               2)
            
            
               Såfremt artikel 4a i direktiv 1999/32/EF som affattet i direktiv 2005/33/EF ikke skal fortolkes som angivet i spørgsmål 1, skal den nævnte artikel, hvori der foreskrives en grænseværdi på 1,5 vægtprocent for svolvindholdet i skibsbrændstof, der anvendes af passagerskibe, som sejler i rutefart til eller fra havne i Fællesskabet, herunder sådanne fartøjer, som fører en stats flag, der ikke er medlem af EU, men som er part i bilag VI til Marpol-konventionen, som uden for SECA-områder foreskriver en grænseværdi for svovlindholdet på 4,5 vægtprocent, anses for retsstridig som værende i strid med det generelle internationale princip pacta sunt servanda og med princippet om loyalt samarbejde mellem Fællesskabet og medlemsstaterne, af den grund, at den tvinger de medlemsstater, der har tiltrådt og ratificeret bilag VI, til at handle i strid med de forpligtelser de har påtaget sig over for de øvrige parter i bilag VI til Marpol-konventionen (73/78)?
            
         
               3)
            
            
               Skal begrebet »rutefart« i artikel 2, stk. 3, litra g), i direktiv 1999/32/EF som affattet i direktiv 2005/33/EF fortolkes således, at der med fartøjer i »rutefart« også menes krydstogtskibe?
            
         
      (1)  EFT L 121, s. 13.
   
      (2)  EUT L 191, s. 59.